Document ID: 32000R0331

Uredba Komisije (ES) št. 331/2000
z dne 17. decembra 1999
o spremembi Priloge V k Uredbi Sveta (EGS) št. 2092/91 o ekološki pridelavi kmetijskih proizvodov in označevanju tovrstno pridelanih kmetijskih proizvodov in živil
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 2092/91 z dne 24. junija 1991 o ekološki pridelavi kmetijskih proizvodov in označevanju tovrstno pridelanih kmetijskih proizvodov in živil [1], kakor je bila nazadnje spremenjena z Uredbo (ES) št. 1804/1999 [2], in zlasti tretje alinee člena 13,
(1) ker člen 10 Uredbe (EGS) št. 2092/91 vzpostavlja možnost za uporabo loga, kadar je opredeljen v Prilogi V k Uredbi (EGS) št. 2092/91; ker lahko pridelovalci uporabljajo logo na prostovoljni podlagi pod pogoji, določenimi v tem členu;
(2) ker se lahko logo Skupnosti doda označbi iz člena 10 in Priloge V, da so bili proizvodi vključeni v kontrolni sistem;
(3) ker je zaradi dojemanja potrošnika pomembno zagotoviti čim bolj informativno etiketiranje z navajanjem minimalnih standardiziranih informacij; ker se sme logo uporabljati samo v skladu z dobro opredeljenimi tehničnimi zahtevami, določenimi v grafičnem priročniku;
(4) ker logo pridelovalcem omogoča povečati verodostojnost njihovih proizvodov pri potrošnikih v Evropski uniji in boljše prepoznavanje teh proizvodov;
(5) ker uporaba loga pomeni, da so proizvodi s tem logom na vseh stopnjah pridelave, priprave in trženja vključeni v kontrolni sistem, ki se izvaja pod odgovornostjo držav članic. Ta kontrolni sistem jamči spoštovanje pristnosti proizvoda in skladnost z zahtevami, ki veljajo za ekološki način pridelave;
(6) ker je logo za pridelovalce koristen pripomoček, ki ga lahko uporabljajo pri etiketiranju svojih proizvodov, če so izpolnjeni vsi pogoji za takšno uporabo;
(7) ker so ukrepi, predvideni v tej uredbi, v skladu z mnenjem odbora iz člena 14 Uredbe (EGS) št. 2002/91,
SPREJELA NASLEDNJO UREDBO:
Člen 1
Priloga V k Uredbi (EGS) št. 2092/91 se nadomesti s Prilogo k tej uredbi.
Člen 2
Za oblikovanje loga Skupnosti v skladu z delom B Priloge se morajo pri etiketiranju uporabiti določbe v skladu s členom 10 Uredbe (EGS) št. 2092/91 in v skladu z deli B1, B2, B3 in B4 Priloge k tej uredbi.
Člen 3
Ta uredba začne veljati 60 dni po objavi v Uradnem listu Evropskih skupnosti.
Navedbe v Prilogi V, določene pred začetkom veljavnosti te uredbe, se lahko še naprej uporabljajo do porabe obstoječih zalog.
Ta uredba je v celoti zavezujoča in se neposredno uporablja v vseh državah članicah.
V Bruslju, 17. decembra 1999

Labels: 3
17
6